Patterson deltok i Australia/New Zealand Cup 2017, med en andreplass som beste enkeltresultat, og hun kom på sjetteplass sammenlagt i denne cupen. Hun fikk pallplasseringer både i US Super Tour og Nor-Am Cup, og under USA-mesterskapet på ski 2018 vant hun fire distanser; hun vant begge sprintdistansene (klassisk og fristil), og vant i tillegg 10 km fristil og 20 km klassisk. Hedda Bångman fra Sverige kom først i mål på 20 km klassisk, men deltok ikke i USA-mesterskapet, og derfor står Patterson med andreplass på en del resultatlister.